18/09/2014 | Administración LocalMunicipal
Santiago de Compostela
Urbanismo. Sección de Planeamento e Xestión
Aprobación definitiva da delimitación espacial do ámbito da actuación illada de espazos imprescindibles para instalar un ascensor que mellore a accesibilidade no edificio número 235 da avenida de Lugo

A XUNTA DE GOBERNO LOCAL do Concello de Santiago de Compostela, en sesión do 14 de agosto de 2014, tras a información pública do expediente EXP/28/2013, acordou: Primeiro. –Aprobar o informe-proposta transcrito, e, en consecuencia: 1.–REXEITAR A ALEGACIÓN única presentada o 30 de maio de 2014, mediante escrito de n.º de rexistro de entrada 26.187, por dona Josefina Isabel Plumb Torrebadell, titular catastral dunha das parcelas afectadas pola delimitación a efectos de expropiación; polas razóns expostas nos antecedentes.2.–APROBAR DEFINITIVAMENTE, ao abeiro do previsto polo artigo 10 da Lei 8/2013 e cos efectos regulados no artigo 12 da mesma lei, a identificación e delimitación espacial do ámbito de actuación aillada que abarca os espazos abaixo sinalados; que son imprescindibles para a instalación dun ascensor que mellore a acesibilidade no edifico n.º 235 da Avda. de Lugo, nos termos do sinalado no proxecto presentado en outubro de 2013 e planos corrixidos; de acordo coa licenza de obra concedida pola Xunta de Goberno deste Concello o 20/06/2013. Así como ratificar a declaración da innecesariedade de equidistribución ou plan de realoxamento, dadas as características do espazo a ocupar. A firmeza do acordo en vía administrativa, comporta a declaración de utilidade pública ou interese social a efectos de expropiación, dos bens e dereitos que se describen neste acordo e que quedan reflectidos nos planos presentados 31/01/2014 n.º de rexistro 4718; que forman parte do acordo, sen prexuízo de modificacións posteriores debidamente xustificadas, nos termos do sinalado na Lei de expropiación forzosa. Este acordo non outorga un dereito á expropiación, senón que se trata dunha habilitación para, de darse todas as circunstancias, ésta se tramite; razón pola que non existe consecuencias económicas para a futura beneficiaria neste intre; nin do acordo se deriva recoñecemento de obrigas. Notifíquese aos interesados, publíquese no BOP da Coruña, nun diario de tirada da provincia e no tabolerio de anuncios municipal. Concédase recurso potestativo de reposición. Segundo. –Comunicar o presente acordo ao Negociado de Expropiacións, para a súa constancia e efectos. Notifícaselle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o ditou, no prazo de UN MES a partir desta notificación, ou ben impugnalo directamente, no prazo de DOUS MESES directamente perante o Xulgado do contencioso-administrativo de Santiago de Compostela sito no edificio dos Xulgados, rúa Viena, s/n-Fontiñas. De presentar recurso de reposición, o prazo para recorrer en vía contencioso-administrativa será de DOUS MESES, a contar dende o día seguinte ao da recepción da notificación da resolución expresa do recurso de reposición, ou de SEIS MESES, a contar dende o día seguinte a aquel no que o recurso de reposición debe entenderse presuntamente rexeitado. Santiago de Compostela, 1 de setembro de 2014. O alcalde P. D. A concelleira da Área de Desenvolvemento Urbano e Sostible (Decretos 4.867 e 4.903 de 9 e 11 de xullo de 2014 respectivamente) Dona Teresa María Gutiérrez López